CELEX: 52020DP0162
Language: ro
Date: 2020-06-18 00:00:00
Title: Decizia Parlamentului European din 18 iunie 2020 privind constituirea și stabilirea responsabilităților, a componenței numerice și a duratei mandatului Comisiei speciale pentru inteligența artificială în era digitală (2020/2684(RSO))

8.9.2021   
            
            
               RO
            
            
               Jurnalul Oficial al Uniunii Europene
            
            
               C 362/189
            
         
      P9_TA(2020)0162
      Constituirea și stabilirea responsabilităților, a componenței numerice și a duratei mandatului Comisiei speciale pentru inteligența artificială în era digitală
      Decizia Parlamentului European din 18 iunie 2020 privind constituirea și stabilirea responsabilităților, a componenței numerice și a duratei mandatului Comisiei speciale pentru inteligența artificială în era digitală (2020/2684(RSO))
      (2021/C 362/42)
      
         Parlamentul European,
      
      
                  —
               
               
                  având în vedere propunerea Conferinței președinților,
               
            
                  —
               
               
                  având în vedere articolul 207 din Regulamentul său de procedură,
               
            
                  A.
               
               
                  întrucât Uniunea Europeană are competențe clare în ceea ce privește agenda digitală și inteligența artificială, în temeiul articolelor 4, 13, 16, 26, 173, 179, 180, 181, 182, 186 și 187 din Tratatul privind funcționarea Uniunii Europene;
               
            
                  B.
               
               
                  întrucât obiectivul comisiei speciale instituite prin prezenta decizie ar trebui să fie o abordare holistică, oferind o poziție comună și pe termen lung, care să evidențieze valorile și obiectivele esențiale ale UE legate de inteligența artificială în era digitală;
               
            
                  C.
               
               
                  întrucât este important ca tranziția digitală să fie centrată pe om și să concorde cu Carta drepturilor fundamentale a Uniunii Europene;
               
            
                  D.
               
               
                  întrucât utilizarea inteligenței artificiale ridică provocări majore în privința drepturilor fundamentale, printre care protecția datelor cu caracter personal și dreptul la viață privată, și implică evoluții tehnologice semnificative și aplicarea unor soluții inovatoare;
               
            
                  E.
               
               
                  întrucât tranziția digitală va avea un impact asupra tuturor aspectelor economiei și societății;
               
            
                  F.
               
               
                  întrucât digitalizarea va transforma industria și piețele, iar legislația actuală va trebui, prin urmare, adaptată;
               
            
                  G.
               
               
                  întrucât este important ca Uniunea Europeană să aibă un mesaj unitar, pentru a evita fragmentarea pieței unice ca urmare a diferențelor dintre legislațiile naționale;
               
            
               
                  1.
               
               
                  decide să constituie o Comisie specială pentru inteligența artificială în era digitală, învestită cu următoarele responsabilități strict definite:
                  
                              (a)
                           
                           
                              analiza impactului viitor al inteligenței artificiale în era digitală asupra economiei UE, în special în ceea ce privește competențele, ocuparea forței de muncă, tehnologia financiară, educația, sănătatea, transportul, turismul, agricultura, mediul, apărarea, industria, energia și e-guvernarea;
                           
                        
                              (b)
                           
                           
                              analiza aprofundată a provocărilor implicate de utilizarea inteligenței artificiale și a contribuției acesteia la valoarea comercială și la creșterea economică;
                           
                        
                              (c)
                           
                           
                              analiza abordărilor țărilor terțe și a contribuției lor la completarea acțiunilor UE;
                           
                        
                              (d)
                           
                           
                              prezentarea unei evaluări, adresate comisiilor permanente de resort ala Parlamentului, care să definească obiectivele comune ale UE pe termen mediu și lung și să includă etapele principale necesare pentru realizarea acestora, utilizând ca punct de plecare următoarele comunicări ale Comisiei publicate la 19 februarie 2020:
                              
                                          —
                                       
                                       
                                          Conturarea viitorului digital al Europei (COM(2020) 0067)
                                       
                                    
                                          —
                                       
                                       
                                          O Strategie europeană privind datele (COM(2020)0066)
                                       
                                    
                                          —
                                       
                                       
                                          Cartea albă privind inteligența artificială – O abordare europeană axată pe excelență și încredere (COM(2020)0065)
                                       
                                    
                                          —
                                       
                                       
                                          Raport privind implicațiile în materie de siguranță și răspundere ale inteligenței artificiale, ale internetului obiectelor și ale roboticii (COM(2020)0064),
                                       
                                    inclusiv o foaie de parcurs intitulată „O Europă pregătită pentru era digitală”, oferind UE un plan strategic care să stabilească obiectivele comune pe termen mediu și lung și principalele măsuri necesare pentru a le atinge;
                           
                        
            
               
                  2.
               
               
                  subliniază că toate recomandările comisiei speciale trebuie prezentate comisiilor permanente competente ale Parlamentului, care, dacă este necesar, le dau curs;
               
            
               
                  3.
               
               
                  decide că competențele, personalul și resursele de care dispun comisiile permanente ale Parlamentului responsabile de chestiuni legate de adoptarea, monitorizarea și punerea în aplicare a legislației Uniunii în domeniul de competență al comisiei speciale nu vor fi afectate și nu se vor suprapune, rămânând, prin urmare, neschimbate;
               
            
               
                  4.
               
               
                  decide că reuniunile comisiei speciale se desfășoară cu ușile închise ori de câte ori activitatea acesteia include examinarea unor probe de natură confidențială, audierea unor mărturii care implică date cu caracter personal sau schimburi de opinii ori audieri cu autorități și organisme cu privire la informații confidențiale, inclusiv studii științifice sau părți ale acestora cărora le-a fost acordat un statut de confidențialitate în conformitate cu articolul 63 din Regulamentul (CE) nr. 1107/2009 al Parlamentului și al Consiliului (1); decide, de asemenea, că martorii și experții au dreptul să facă declarații sau să depună mărturie cu ușile închise;
               
            
               
                  5.
               
               
                  decide că lista persoanelor invitate la reuniunile publice, lista persoanelor care participă la acestea și procesele-verbale ale acestor reuniuni sunt puse la dispoziția publicului;
               
            
               
                  6.
               
               
                  decide că documentele confidențiale primite de comisia specială vor fi evaluate în conformitate cu procedura prevăzută la articolul 221 din Regulamentul său de procedură; decide totodată că acest tip de informații vor fi utilizate exclusiv în scopul elaborării raportului final al comisiei speciale;
               
            
               
                  7.
               
               
                  decide că această comisie specială va avea 33 de membri;
               
            
               
                  8.
               
               
                  decide că mandatul comisiei speciale este de 12 luni și începe la data reuniunii constitutive;
               
            
               
                  9.
               
               
                  decide că comisia specială poate prezenta Parlamentului un raport intermediar și că are obligația de a-i prezenta un raport final cuprinzând constatări factuale și recomandări privind măsurile și inițiativele care trebuie luate, fără a aduce atingere competențelor comisiilor permanente, în conformitate cu anexa VI din Regulamentul său de procedură.
               
            
         (1)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).